Държавен вестник, бр. 17, 2024 г., стр. 201

БРОЙ  17	
Д Ъ Р Ж А В Е Н  В Е С Т Н И К 	
СТР.  201  
той ще бъде прилаган се извършва в болничната аптека от съответното отговорно лице — 
магистър-фармацевт, като той следва да удостовери това си действие с подписване в  
съответната част на Приложение № 2. Приемането на продукта следва да се отбележи в 
болничната информационна система на аптеката, в лечебното заведение, където ще бъде 
прилаган лекарствения продукт, като приход, като задължение на магистър фармацевта е 
да верифицира продукта, за да се потвърди, че опаковката е активна. Ако при 
верификацията се установи, че кодът на опаковката е дезактивиран в друго лечебно 
заведение, то тази опаковка не трябва да бъде приложена на пациент, поради нарушена 
верига на лекарствоснабдяване и съмнение за фалшификация. Съгласно Инструкциите за 
управление на сигналите на ИАЛ от 05.02.2021 г. случаят трябва да бъде докладван от 
магистър-фармацевта, който е установил нарушението. 
В случай, че продуктът ще се прилага незабавно и трябва да бъде отпуснат към 
отделението/клиниката, то магистър-фармацевтът е длъжен след верификацията при 
получаването да дезактивира (отпише) индивидуалния идентификационен белег съгласно 
Регламент (ЕС) 2016/16). 
 
След завършване на хоспитализацията на пациента, лечебното заведение, което е 
извършило лечението, попълва Приложение № 3 „Приемо-предавателен протокол за 
отчетени и/или върнати лекарствени продукти при животозастрашаващи кръвоизливи и 
спешни оперативни и инвазивни интервенции при пациенти с вродени коагулопатии“, 
включващо и пълна информация за пациента и хоспитализацията, и УИН и подпис на 
магистър-фармацевта. Попълненото Приложение №3, освен че се съхранява в лечебното 
заведение, където продуктът е приложен, следва да се изпрати и до лечебното заведение, 
осигурило лекарствения продукт, с оглед отчитане от него на приложените количества от 
лекарствените продукти. Приложение №3 се подписва от съответните задължени лица на 
двете лечебни заведения. 
 
Когато в хода на терапевтичния процес, на пациента не е приложено цялото осигурено 
количество лекарствени продукти, то неизползваните лекарствени продукти задължително 
се връщат на доставилото ги лечебно заведение.Връщането следва да бъде съпроводено 
със задължително съставяне на Приложение № 3, с включени в него всички характеристики 
на връщания продукт. Протоколът, съставен в два екземпляра следва да бъде подписан от 
съответните длъжностни лица в болничните аптеки на лечебните заведения, като след 
окончателното му оформяне и подписване от всички отговорни лица, екземпляр от него се 
съхранява и в двете лечебни заведения. В случай, че се наложи връщане на опаковка, която 
вече е била отпусната от аптеката за прилагане към съответното терапевтично звено на 
лечебното заведение, то тази опаковка следва първоначално да се върне в аптеката на 
лечебното заведение, където да бъде извършено реактивиране на индивидуалния 
идентификационен белег в съответствие с Член 13 от Делегиран Регламент (ЕС) 2016/16). 
Впоследствие след съставянето на приемо-предавателен протокол тези количества следва 
да бъдат предадени на лечебното заведение, от което са доставени, като това се отразява в 
болничната информационна система като разход за изпращащото лечебно заведение и 
приход за получаващото лечебно заведение. 
В болничните аптеки и информационните системи на двете лечебни заведения следва 
да се съхранява пълна информация за движението на лекарствените продукти, пациентите 
на които те са приложени, както и партидните номера и срокове на годност на същите. 
 
Лечебно заведение, което осигурява лекарствените продукти, отчита с бл. МЗ - НЗОК 
№ 8 разходените лекарствени продукти, след завършване на хоспитализацията на 
пациента, в съответствие с данните за предоставени количества, съобразно 
Приложение № 2 и данните за приложени и/или върнати количества, съобразно 
Приложение № 3. 
Лечебно заведение, което прилага лекарствените продукти, подава в ежедневния 
файл и информация за прилаганите лекарствени продукти при животозастрашаващи 
кръвоизливи и спешни оперативни и инвазивни интервенции при пациенти с вродени 
коагулопатии по дати на прилагане.